OpenLLM-France/wikimedia huggingface dataset:
# Ciutat Universitària (barri de Madrid)

Ciutat Universitària és un barri de Madrid, part del districte de Moncloa-Aravaca, en el nord-oest de la ciutat espanyola. Limita al sud amb Argüelles i Casa de Campo, a l'oest amb Valdemarín i Aravaca, a l'est amb Valdezarza, Gaztambide i Vallehermoso (Chamberí) i Bellas Vistas (Tetuán) i al nord amb El Pardo i Fuentelarreina (Fuencarral-El Pardo).
Comprèn el campus universitari homònim, també conegut com a Campus de Moncloa, on se situen la major part de les facultats i escoles superiors de la Universitat Complutense de Madrid i de la Universitat Politècnica de Madrid, així com nombrosos Col·legis Majors i Instal·lacions de la Universitat Nacional d'Educació a Distància.

## Història

La creació d'aquesta zona, d'aproximadament 5,5 km², és el resultat d'un projecte urbanístic portat a terme entorn de 1927 en el qual es pretenia reunir les grans universitats de la ciutat en els terrenys cedits pel rei Alfons XIII. El 25 de juliol del següent any es va establir per reial decret una loteria nacional per a aconseguir recursos destinats a la construcció del complex universitari.
Durant la Guerra Civil espanyola, la Ciutat Universitària va ser escenari d'importants batalles i durant el franquisme, al llarg dels anys 70, els estudiants universitaris van protagonitzar sonades revoltes en contra del règim. Nombrosos edificis i facultats van ser més tard reformades per a ocultar els impactes de bala i destrosses ocasionades durant la Guerra Civil i posteriors revoltes estudiantils.
En aquesta àrea de marcat ambient universitari existeixen, a més de les facultats i rectorats, nombroses residències d'estudiants, col·legis majors, tres poliesportius, un jardí botànic i extenses zones verdes.
La Ciutat Universitària està vertebrada per l'Avinguda Complutense i l'autovia del Nord-oest. En la zona oest del barri està el Palau de la Moncloa i en el límit nord el parc de la Dehesa de la Villa. A la Ciutat Universitària es pot accedir per qualsevol de les línies d'autobús que passen o usant les estacions del Metro de Madrid.

## Enllaços externs

* Ortofoto del districte amb els límits de cada barri
* Districtes de Madrid
# Thomas Linley

Thomas Linley (17 de gener de 1733 - Londres, 19 de novembre de 1795) fou un compositor anglès.
Era fill d'un ebenista i en un principi continuà la mateix professió que el seu pare, però havent escoltat a un organista de Bath, des d'aquell dia va resoldre ser músic, i després d'acabar els seus estudis es dedicà a l'ensenyança i a la composició.
Va tenir 12 fills entre ells dos també foren compositors (Thomás i en Wilhelm i a més era sogre d'en Sheridan. Les composicions de Linley es distingeixen per la seva tendra melangia i originalitat, que l'ubiquen en primera línia entre els compositors anglesos.
A més de diverses col·leccions de melodies, madrigals, cantates, etc.. deixà les òperes següents:
* The Duenna, (Londres, 1775).
* El Carnaval de Venècia, (Londres, 1781).
* Geatle Shepherd, (Londres, 1781).
* The Triumph of mirth, (Londres, 1782).
* The Spanish Maid, (Londres, 1783).
* Selima nad Azor, (Londres, 1784).
* Tom Jones, (Londres, 1785).
* Spanish Rival, (Londres, 1785).
* Strangers at home, (Londres, 1785).
* Love in the East, (Londres, 1788).

## Bibliografia

* Enciclopèdia Espasa Volum núm. 30, pàg. 919 (ISBN 84-239-4530-8)
# Thomas Linley (fill)

Thomas Linley (Bath, Somerset, 7 de maig de 1756-Grimsthorpe, Lincolnshire, 15 d'agost de 1778) fou un compositor anglès.
Era fill del compositor Thomas i germà de Wilhelm. Les seves disposicions per a la música foren tan precoces, que als vuit anys es feia aplaudir en un concert de violí, i als catorze anys fou enviat a perfeccionar els estudis a Florència, on entaulà amistat amb Mozart, que tenia la mateixa edat que ell.
Posteriorment, feu diversos concerts, i quan el seu talent encara no havia tingut temps de donar tot el seu fruit, s'ofegà en un riu quan passejava amb una barca acompanyat d'uns amics. Deixà les composicions següents:
* Let God arise, antífona.
* The Witches and Jairies of Shakespeare, (1776), oda que conté fragments d'una bellesa extraordinària.
* The song of Moses, oratori,
* i diversos fragments per a La tempesta de William Shakespeare.

## Bibliografia

* Enciclopèdia Espasa, Volum núm. 30, pàg. 919 (ISBN 84-239-4530-8).
# Thomas Ridley Prentice

Thomas Ridley Prentice (Paslowhall Ongar, 6 de juliol de 1842 - Hampstead, 15 de juliol de 1895) fou un pianista i compositor anglès.
Estudià en la Royal Academy of Music de Londres, de la que en va ser professor, i després organista d'una església i, finalment, professor de piano de la Guildhall School i del Conservatori Blackheath. Va compondre gran nombre d'obres per a cant i piano.

## Bibliografia

* Enciclopèdia Espasa. Volum núm. 47, pàg. 163 (ISBN 84-239-4547-2)
# Thomas Weelkes

Thomas Weelkes (Sussex, 1576 $^{(Gregorià)}$ - Londres, 30 de novembre de 1623) fou un compositor i organista británic.

## Biografia

Va ser organista a Westminster (1600) i individu de la Capella Reial i organista de la Catedral de Chichester. Deixà les obres següents:
* Madrigals, de 3 a 6 veus (1597),
* Ballets and Madrigals, de 5 a 6 veus (1598),
* Madrigals, a 6 veus (1600),
A més es troben composicions seves en les antologies:
* Ayres and phantastick spirits for 3 voices, (1618),
* Triumphs of Oriana,
* Churchmusic, de Barnard,
* Teares and lamentations of a sorrowfull soule, de Leighton.

## Bibliografia

* Enciclopèdia Espasa Volum núm. 69, pàg. 1734 (ISBN 84-239-4569-3)
# Gai Porci Cató (cònsol 114 aC)

Gai Porci Cató (en llatí: Gaius Porcius Cato Licinianus) va ser un magistrat romà que va viure al segle ii aC. Formava part de la gens Pòrcia, i era de la família dels Catons, d'origen plebeu. Era fill de Marc Porci Cató Licinià i net de Cató el Censor.
De jove va ser seguidor de Tiberi Grac. L'any 114 aC va ser elegit cònsol amb Mani Acili Balb, i va rebre la província de Macedònia pel seu proconsolat. A Tràcia va combatre els escordiscs, però el seu exèrcit va ser derrotat a les muntanyes i ell es va poder escapar amb dificultat, per bé que Ammià Marcel·lí diu, erròniament, que va morir aquí. Com que no va poder treure botí a Tràcia, es va dedicar a fer extorsions a Macedònia. Per això, posteriorment va ser acusat i sentenciat, i va haver de pagar una multa. Més tard sembla que va ser llegat en la guerra de Jugurta, on sembla que el rei el va subornar o el va vèncer. Per escapar de la condemna (110 aC), va fugir a Hispània, a Tàrraco, on es va fer ciutadà d'aquesta capital. Ciceró diu que no era gaire bon orador.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 645.
# Thoracochromis demeusii

Thoracochromis demeusii és una espècie de peix pertanyent a la família dels cíclids i a l'ordre dels perciformes.

## Descripció i reproducció

Fa 13 cm de llargària màxima. És de fecundació externa i les femelles incubadores bucals.

## Alimentació

El seu nivell tròfic és de 3,01.

## Hàbitat i distribució geogràfica

És un peix d'aigua dolça, bentopelàgic (entre 0 7 m de fondària) i de clima tropical (24 °C-26 °C; 4°S-6°S), el qual viu a Àfrica: la conca inferior del riu Congo entre Luozi i Matadi a la República Democràtica del Congo.

## Observacions

És inofensiu per als humans, el seu índex de vulnerabilitat és baix (15 de 100) i les seues principals amenaces són la construcció de preses, les extraccions mineres i la pesca.

## Referències

* 1 2 Catalogue of Life Arxivat 2014-10-29 a Wayback Machine. (anglès)
* ↑ The Taxonomicon (anglès)
* ↑ Encyclopedia of Life (anglès)
* ↑ Van Oijen, M. J. P., J. Snoeks, P. H. Skelton, C. Maréchal i G. G. Teugels, 1991. Haplochromis. P. 100-184. A: J. Daget, J.-P. Gosse, G. G. Teugels i D. F. E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* 1 2 3 FishBase (anglès)
* ↑ Reproduction of Thoracochromis demeusii - FishBase (anglès)
* ↑ Baensch, H. A. i R. Riehl, 1991. Aquarien atlas. Bd. 3. Melle (Baixa Saxònia): Mergus, Verlag für Natur- und Heimtierkunde, Alemanya. 1104 p. Pàg. 790.
* ↑ Sea Around Us (anglès)
* ↑ Baensch, H. A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle (Baixa Saxònia), Alemanya. 864 p. Pàg. 688.
* ↑ Lamboj, A., 2004. The Cichlid Fishes of Western Africa. Birgit Schmettkamp Verlag, Bornheim, Alemanya. 255 p. Pàg. 237.
* ↑ Species in Congo River - FishBase(anglès)
* ↑ Thys van den Audenaerde, D. F. E., 1964. Les Haplochromis du Bas-Congo. Rev. Zool. Bot. Afr. 70(1-2):154-173. Pàg. 157.
* ↑ List of Freshwater Fishes reported from Congo (Democratic Republic of the) - FishBase (anglès)
* ↑ GBIF (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ UICN (anglès)

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wamuini Lunkayilakio, S. i E. J. Vreven, 2010. Haplochromis snoeksi, a new species from the Inkisi River basin, Lower Congo (Perciformes: Cichlidae). Ichthyological Exploration of Freshwaters, vol. 21 (núm. 3): 279-287.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Las Ventas

La Plaça de Toros Monumental de Las Ventas és la major plaça de toros d'Espanya, i la tercera més gran del món després de la plaça de Ciutat de Mèxic i de Valencia (Veneçuela). És situada a Madrid i és una de les més importants del món.
Va ser inaugurada el 17 de juny de 1931, amb el nom de Plaza de Las Ventas del Espíritu Santo, per ser el nom de la zona en aquella època, encara que no serà fins a 1934 que entrarà en funcionament de forma definitiva.
Fou dissenyada per l'arquitecte José Espeliú en estil neomudèjar a totxana vista sobre una estructura metàl·lica. La decoració, obra de Manuel Muñoz Monasterio, es va realitzar a base de ceràmiques amb els escuts de totes les províncies espanyoles i altres motius purament decoratius.
Té capacitat per a uns 25.000 espectadors. El ruedo mesura 60 metres de diàmetre i l'ample del carreró és de 2,2 metres. Les seves localitats es distribueixen en 10 tendidos, dividits en tendido, grada i andanada. La temporada de toros comença pel març i acaba a l'octubre, destacant-ne els dies de la Fira de Sant Isidre. Des de 1951 es troba a les seves dependències el Museu Taurí.

## Enllaços externs

* Pàgina oficial.
# Thorichthys callolepis

Thorichthys callolepis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 14 cm de longitud total.

## Distribució geogràfica

Es troba a l'Amèrica Central: conca del riu Coatzacoalcos (Mèxic).

## Referències

* ↑ Meek, S. E. 1904. The fresh-water fishes of Mexico north of the isthmus of Tehuantepec. Field Columbian Mus. Zool. Ser. v. 5: i-lxiii + 1-252, Pls. 1-17.
* ↑ BioLib (anglès)
* 1 2 «Thorichthys callolepis» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Conkel, D.: Cichlids of North and Central America. T.F.H. Publications, Inc., Estats Units. Any 1993.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. 1904. Descriptions of new or little-known fishes from Mexico and British Honduras. Ann. Mag. Nat. Hist. (Ser. 7) v. 13 (núm. 76): 255-259.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Thymallus burejensis

Thymallus burejensis és una espècie de peix de la família dels salmònids i de l'ordre dels salmoniformes.

## Hàbitat

És un peix d'aigua dolça, de clima temperat i bentopelàgic.

## Distribució geogràfica

Es troba a Rússia.

## Observacions

És inofensiu per als humans.

## Referències

* ↑ Linck H. F., 1790. Versuch einer Eintheilung der Fische nach den Zähnen. Mag. Neueste Phys. Naturgesch. v. 6 (núm. 3). 28-38.
* ↑ BioLib (anglès)
* ↑ Antónov, A. L., 2004. A new species of grayling Thymallus burejensis sp. nova (Thymallidae) from the Amur basin. Voprosy Ikhtiol. v. 44 (núm. 4): 441-451.
* 1 2 3 FishBase (anglès)
* ↑ Bogutskaya, N.G. i A.M. Naseka, 2004. Catalogue of agnathans and fishes of fresh and brackish waters of Russia with comments on nomenclature and taxonomy. KMK Scientific Press Ltd. Moscou. 389 p.

## Bibliografia

* Berg, L. S., 1908: Vorläufige Bemerkungen über die europäisch-asiatischen Salmoninen, insbesondere die Gattung Thymallus. Ezhegodnik. Zoologicheskogo Muzeya Akademii Nauk SSSR. v. 12: 500-514.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Steindachner, F., 1874: Beschreibung einer neuen Art und Gattung aus der Familie der Pleuronectiden und einer neuen Thymallus-Art vor. Anzeiger der Akademie der Wissenschaften in Wien v. 11 (núm. 21): 171-172.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Thymallus mertensii

Thymallus mertensii és una espècie de peix de la família dels salmònids i de l'ordre dels salmoniformes.

## Hàbitat

És un peix de clima temperat i bentopelàgic.

## Distribució geogràfica

Es troba a Kamtxatka, Rússia.

## Observacions

És inofensiu per als humans.

## Referències

* ↑ Linck H. F., 1790. Versuch einer Eintheilung der Fische nach den Zähnen. Mag. Neueste Phys. Naturgesch. v. 6 (núm. 3). 28-38.
* ↑ BioLib (anglès)
* 1 2 3 FishBase (anglès)
* ↑ Fedorov, V.V., I.A. Chereshnev, M.V. Nazarkin, A.V. Shestakov i V.V. Volobuev, 2003. Catalog of marine and freswater fishes of the northern part of the Sea of Okhotsk. Vladivostok: Dalnauka, 2003. 204 p.

## Bibliografia

* Berg, L. S., 1908: Vorläufige Bemerkungen über die europäisch-asiatischen Salmoninen, insbesondere die Gattung Thymallus. Ezhegodnik. Zoologicheskogo Muzeya Akademii Nauk SSSR. v. 12: 500-514.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Steindachner, F., 1874: Beschreibung einer neuen Art und Gattung aus der Familie der Pleuronectiden und einer neuen Thymallus-Art vor. Anzeiger der Akademie der Wissenschaften in Wien v. 11 (núm. 21): 171-172.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Théâtre d'Aujourd'hui

El Théâtre d'Aujourd'hui és un teatre ubicat en el núm. 3.900 del carrer Saint-Denis de Mont-real (Quebec). Fou fundat el 1968, producte del reagrupament de tres companyies de teatre semiprofessionals: Le Mouvement contemporain (dirigida per André Brassard), Les Saltimbanques (dirigida per Rodrig Mathieu) i Les Apprentis-Sorciers (dirigida per Jean-Pierre Saulnier i Pierre Collin). El Théâtre d'Aujourd'hui es consagra exclusivament a la creació, producció i difusió de la dramatúrgia quebequesa i canadenca d'expressió francesa. El 1991 el teatre és traslladat a l'emplaçament actual. Disposa de dues sales: la principal i la sala Jean-Claude Germain.

## Referències

* ↑ Bennett, Andrea. Moon Montréal (en anglès). Avalon Publishing, 2018-04-24. ISBN 978-1-64049-315-5.
* ↑ Vaïs, Michel «Parcours architectural du Théâtre d’Aujourd'hui» (en francès). Jeu : revue de théâtre, 79, 1996, pàg. 49–55. ISSN: 0382-0335.
* ↑ Vaïs, Michel «Le mauvais garçon / Brassard» (en francès). Jeu : revue de théâtre, 142, 2012, pàg. 127–129. ISSN: 0382-0335.

## Enllaços externs

* Pàgina web del teatre
# Thị trấn

Un thị trấn (en vietnamita: Thị trấn; en chữ nôm: 市鎮 ; població a nivell comunal), és una unitat administrativa vietnamita. En virtut del Decret núm. 42/2009 / ND-CP, aquestes localitats a nivell municipal es classifiquen en les classe-2, classe-3, classe-5 i classe-5. Es troba al mateix nivell que els phường (barris) i els xã (comunes rurals), que tenen un estatus d'unitat administrativa de tercer nivell.
Aquests municipis a nivell municipal només poden estar subordinats als districtes com a unitats de tercer nivell

## Descripció

A Vietnam, la diferència entre un municipi i una comuna es relaciona principalment amb la seva taxa d'industrialització. Les comunes estan dominades per la pràctica de l'agricultura (inclosa l'agricultura, la silvicultura, la pesca, etc.), mentre que els municipis generalment tenen una base econòmica més diversificada. La densitat de població als municipis també és superior a la de les comunes. Altres criteris, com ara la població (a diferència de la densitat), els ingressos rebuts dels impostos i la seva superfície, en general, no es tenen en compte. Els municipis solen tenir pressupostos més alts que les comunes, però hi ha moltes excepcions.
La seu del govern d'un districte es localitza generalment en un municipi designat com huyện lỵ (capital del districte), com oposició a una comuna, excepte quan la ubicació geogràfica de la ciutat no és favorable.
A 31 de desembre de 2008, Vietnam tenia 617 thị trấn. La província de Thanh Hóa amb 30 thị trấn és la que té més d'aquestes unitats administratives, seguida de Hanoi amb 22 thị trấn. La província de Ninh Thuận només té tres thị trấn i Đà Nẵng no té cap.

## Referències

* ↑ Vietanm Law (anglès)
* ↑ TỔNG HỢP ĐƠN VỊ HÀNH CHÍNH (vietnamita)
* ↑ The data of local administrative subdivisions till 31 December 2008 by Vietnam Statistics General Office. Arxivat 1 February 2010$^{[Datemismatch]}$ a Wayback Machine. (anglès)
# Illes Petites de la Sonda Occidentals

Illes Petites de la Sonda Occidentals (en indonesi: Nusa Tenggara Barat) és una província d'Indonèsia al centre del sud de les illes. Cobreix la part occidental de les illes Petites de la Sonda, amb l'excepció de Bali.
Les dues illes més grans de la província són Lombok a l'oest i Sumbawa, més gran, a l'est. Mataram, a Lombok, és la capital i la ciutat més gran de la província. La província es divideix administrativament en sis regències (kabupaten) i un municipi (kotamadya):
* Bima
* Dompu
* Lombok Occidental
* Lombok Central
* Lombok Oriental
* Sumbawa
* Sumbawa Occidental
* Bima (municipi)

## Geografia

Les illes Petites de Sonda té dos tipus de paisatge. La primera és l'illa de Lombok amb la línia de costa força recta, amb la part central a l'est en forma de muntanyes, i les terres baixes costaneres a l'est. La segona és l'illa de Sumbawa amb una costa irregular a causa dels nombrosos caps i badies, i la part central està coberta de turons i muntanyes de pedra calcària.
Selong (capital de la regència de Lombok oriental) és una ciutat que té l'altitud més alta, que es troba a 148 m sobre el nivell del mar, mentre que la més baixa Raba a 13 m sobre el nivell del mar. De les set muntanyes de l'illa de Lombok, la muntanya Rinjani és la muntanya més alta amb una altitud de 3.775 m, mentre que la muntanya Tambora a Sumbawa és la muntanya més alta amb una altitud de 2.851 m.

## Població

Lombok està habitat principalment pel grup ètnic Sasak, amb una població de balinesa minoritària, i Sumbawa està habitat per Sumbawa i grups ètnics Bima. Cada un d'aquests grups té una llengua local associada. La població de la província és de 3.821.134 habitants, el 71% de la qual viu a Lombok (2000).
Un informe del Programa de Desenvolupament de les Nacions Unides de 2002 classificava a la província com la menys desenvolupada d'Indonèsia.

## Referències

* ↑ «West Nusa Tenggara | province, Indonesia» (en anglès). Encyclopaedia Brittanica. [Consulta: 17 juliol 2022].
* ↑ «The Nine Major Lesser Sunda Islands» (en anglès americà). worldatlas.com, 30-11-2017. [Consulta: 17 juliol 2022].
* ↑ McGinley, Mark. «Lesser Sundas deciduous forests - The Encyclopedia of Earth». Encyclopedia of Earth. [Consulta: 17 juliol 2022].
* ↑ Bae, Jae Soo; Kim, Cheolmin; Kim, Yeon-Su; Latifah, Sitti; Afifi, Mansur. Opportunities for implementing REDD+ to enhance sustainable forest management and improve livelihoods in Lombok, NTB, Indonesia (en anglès). CIFOR, 2014-09-10, p. 7. ISBN 978-602-1504-44-4.
# Tibet (dibuixant)

Tibet (Marsella, 29 d'octubre de 1931 - Ròcabruna d'Argenç, 2 de gener de 2010) es el nom artístic de Gilbert Gascard, autor de còmics belga, desenvolupava el seu talent tant en el dibuix humorístic com en el realista. Alguns del seus personatges i sèries més conegudes són: Ric Hochet (1955) i Chick Bill (1956) També va treballar com a caricaturista a la revista Tintin.

## Biografia

Gilbert Gascard, va néixer a Marsella el 29 d'octubre del 1931, era el tercer de quatre germans i a l'edat de quatre anys se'n va anar a viure a Bèlgica, la infància i la preadolescència varen estar marcats per la delicada salut de la seva mare que va morir el 1950. On va començar la seva carrera com ajudant d'animació als estudis Tenas de Louis Saintels i de Rali, de Louis Livain en aquests estudis coneix a Andre-Paul Duchâteau. Poc temps després va treballar per Heroic Àlbums, a on va fer diverses il·lustracions i la sèrie policíaca Dave O'Flynn, amb dibuix realista. Posterior-ment va treballar per la revista Tintin on després de fer diverses series menors, va començar amb les sèries que li donarien fama Ric Hochet (1955) i Chic Bill (1956). Ric Hochet, amb guions d'Andre-Paul Duchâteau se'n varen publicar 77 àlbums fins a la mort de l'autor.
Va morir a la primeria del mes de gener del 2010 a l'edat de 78 anys.

## Referències

* 1 2 «Gilbert Gascard (fixa a Tebeosfera)» (en castellà). [Consulta: 17 abril 2018].
* 1 2 Moliné, Alfons «TIBET:El "todoterreno" de la Escuela Belga». Mundos de Papel [Almeria], 3ª Epoca, núm. 02, 5-2011, pàg. 64-69.
# Mataram

Mataram és una ciutat al costat oest de l'illa de Lombok, Indonèsia. És la capital i la ciutat més gran de la província de les Illes Petites de la Sonda Occidentals.
Tres subdistrictes constitueixen l'àrea de Mataram; des de l'oest fins a l'est són: Ampenan, Mataram, i Cakranegara. Ampenan és una vella vila portuària, Mataram és el centre governamental i Cakranegara és el centre comercial de l'illa. A la ciutat hi ha l'aeroport Selaparang.